b'\n_START_ARTICLE_\nStrukturerte spareprodukter\n_START_PARAGRAPH_\nStrukturerte spareprodukter er en betegnelse p\xc3\xa5 to eller flere finansielle instrumenter samlet sammen til et spareprodukt. Et annet navn p\xc3\xa5 disse produktene er sammensatte spareprodukter. DnB NOR og Acta Kapitalforvaltning er blant de som har markedsf\xc3\xb8rt og solgt aggressivt fra rundt \xc3\xa5r 2000 og frem til de ble forbudt av Kredittilsynet i 2008. Ved 1. januar 2007 var det plassert om lag 48 milliarder i dette i norske finansinstitusjoner._NEWLINE_Bladet Dine Penger og Forbrukerombudet mente at markedsf\xc3\xb8ringen av to av DnB NOR og Acta Kapitalforvaltnings sammensatte pro\xc2\xadduk\xc2\xadter har v\xc3\xa6rt ulovlig. I en avgj\xc3\xb8relse i Bankklagenemda mot DNB Nor fikk kunden medhold i klage p\xc3\xa5 kj\xc3\xb8p av strukturerte produkter, en avgj\xc3\xb8relse som talsmenn for Acta beskriver som \xc2\xaben d\xc3\xb8dsdom\xc2\xbb. If\xc3\xb8lge den kjente finansmannen \xc3\x98ystein Stray Spetalen m\xc3\xa5tte imidlertid bankene og Acta vite at strukturerte produkter var svindel.'